VZOR
VýKAZ  preddavkov na poistné na verejné zdravotné poistenie ZAMESTNÁVATEĽA v Elektronickej Podobe

opis dátového rozhrania PRE textový formát na zasielanie výkazu zamestnávateľom 

Popis dávky: Zasielanie údajov platiteľom poistného za jeden mesiac o mesačných preddavkoch na poistné za svojich zamestnancov poistených v príslušnej poisťovni. Jedna dávka môže pozostávať z viacerých súborov dávky umiestnených na viacerých dátových nosičoch.

Typ dávky: 	514
Odosielateľ   dávky:              	platiteľ poistného
Prijímateľ   dávky:               	zdravotná poisťovňa
Znaková   sada   a   kódovanie:       	UTF-8
Formát   prenosu   dát:             	textový   súbor
Zloženie   názvu   súboru   dávky:    	x514rrmm.nnn, kde
x označuje charakter dávky, ktorý môže byť
	N – nová (prvotný výkaz)
	O – opravná (opravný výkaz celkový)
	A – aditívna (rozdielový výkaz)
	514	označuje typ dávky
	rrmm označuje identifikáciu mesiaca, ku ktorému sa dávka vzťahuje, kde 
	rr označuje posledné dve číslice letopočtu (roku)
		mm označuje číselné označenie mesiaca (01 – Január ... 12 – December)
	nnn	je trojznakový identifikátor, určujúci poradie súboru dávky v danom mesiaci
Oddeľovacie   znaky:
Oddeľovač   položiek   riadku: 	| (vertical bar; ASCII #7C). Položky vety nemajú fixnú dĺžku. Čísla sa nedopĺňajú znakom 0 (nula) na začiatku. 
 Desatinný   oddeľovač:            	čiarka
 Formát   vety   dávky:              	polozka_1|polozka_2|...|polozka_N|   (oddeľovač   je                                potrebné   uviesť   aj   na   konci   každého   riadku)
Každá veta je na novom riadku dávky.

Obsah dávky:
 
Identifikácia dávky

Položka č.	Popis položky	Povinná	Dátový typ	Dĺžka	
1.	Charakter dávky	P	CHAR	1	
2.	Typ dávky	P	INT	3	
3.	IČO platiteľa / RČ / Číslo povolenia na pobyt	P	CHAR	8-10	
4.	Číslo platiteľa	P	CHAR	10	
5.	Kód zdravotnej poisťovne	P	CHAR	4	
6.	Dátum odoslania dávky	P	DATE	RRRRMMDD	
7.	Číslo dávky	P	INT	6	
8.	Počet viet tela dávky	P	INT	6	
9.	Počet médií		INT	3	
10.	Poradové číslo média		INT	3	
Vysvetlivky skratiek:
P = povinná položka
Dátový typ:		CHAR	– alfanumerický reťazec
			INT 	– celé číslo
			DATE 	– dátumový údaj v ustanovenom tvare

Vysvetlivky k jednotlivým položkám časti A:
Položka 1 – 	Uvádza sa charakter dávky, N – nová (prvotný výkaz) dávka, O – opravná (v plnom rozsahu nahrádza novú dávku), A – aditívna (rozdielová) dávka (dopĺňa novú dávku alebo opravnú dávku). 
Položka 2 – 	Uvádza sa typ dávky, pre túto dávku je to nemenná hodnota 514.
Položka 3 – 	Uvádza sa osem až desaťmiestne číslo, ak má IČO menej ako osem znakov, dopĺňa sa len vpredu (na začiatku) nulami tak, aby malo osem znakov, ak ide o fyzickú osobu, uvádza sa deväťmiestne alebo desaťmiestne rodné číslo bez lomky a dopĺňa sa nula na konci.
Položka 4 – 	Uvádza sa číslo pridelené zdravotnou poisťovňou (variabilný symbol).
Položka 5 – 	Uvádza sa štvormiestny kód zdravotnej poisťovne. Na prvé dve miesta sa uvádza číselný kód zdravotnej poisťovne, na druhé dve miesta sa uvádza číselný kód pobočky (ak zdravotná poisťovňa pobočku nemá, uvedú sa dve nuly).
Položka 6 – 	Uvádza sa dátum odoslania dávky v tvare RRRRMMDD, kde RRRR označuje príslušný rok, MM označuje príslušný mesiac a DD označuje príslušný deň.
Položka 7 –  	Uvádza sa poradové číslo dávky v danom mesiaci.
Položka 8 – 	Uvádza sa počet poistencov v tele dávky (t. j. v prílohe).
Položka 9 – 	Uvádza sa počet médií, na ktorých je dávka doručená.	
Položka 10 – 	Uvádza sa poradové číslo média (1,2,3,…) 

Záhlavie dávky
Záhlavie obsahuje dve vety. Záhlavie dávky sa uvádza na každom médiu dávky.

1.	veta záhlavia dávky 
Položka	Popis položky	Povinná	Dátový typ	Maximálna dĺžka	
1.	Obdobie	P	INT	6	
2.	Deň určený na výplatu	P	INT	2	
3.	Názov platiteľa	P	CHAR	80	
4.	IČO platiteľa / RČ / Číslo povolenia na pobyt	P	CHAR	8-10	
5.	Číslo platiteľa	P	CHAR	10	
6.	DIČ		CHAR	12	
7.	Telefón		CHAR	13	
8.	Fax		CHAR	13	
9.	E-mail		CHAR	75	
10.	Kód banky platiteľa		CHAR	4	
11.	Predčíslie bankového účtu		CHAR	6	
12.	Číslo bankového účtu		INT	10	
13.	Medzinárodné číslo bankového účtu (IBAN)	P	CHAR	5 - 34	
Vysvetlivky skratiek:
P = povinná položka

Dátový typ:		CHAR	– alfanumerický reťazec
			INT 	– celé číslo
			
Vysvetlivky k jednotlivým položkám časti A:
Položka 1 - 	Uvádza sa celé číslo v tvare RRRRMM, kde RRRR označuje príslušný rok, MM označuje príslušný mesiac.
Položka 2 - 	Uvádza sa deň určený na výplatu, uvádzajú sa iba čísla od 1 do 31.
Položka 3 - 	Uvádza sa názov platiteľa poistného (názov právnickej osoby alebo fyzickej osoby).
Položka 4 - 	Uvádza sa osem až desaťmiestne číslo, ak má IČO menej ako osem znakov, dopĺňa sa len vpredu (na začiatku) nulami tak, aby malo osem znakov, ak ide o fyzickú osobu, uvádza sa deväťmiestne alebo desaťmiestne rodné číslo bez lomky a dopĺňa sa nula na konci. 
Položka 5 - 	Uvádza sa číslo pridelené zdravotnou poisťovňou (variabilný symbol).
Položka 6 - 	Uvádza sa daňové identifikačné číslo.
Položka 7 -	Uvádza sa telefónne číslo platiteľa v tvare +421XXXXXXXXX.
Položka 8 - 	Uvádza sa faxové číslo platiteľa v tvare +421XXXXXXXXX.
Položka 9 - 	Uvádza sa emailová adresa platiteľa.
Položka 10 - 	Uvádza sa kód banky platiteľa.
Položka 11 - 	Uvádza sa predčíslie bankového účtu. Predčíslie účtu sa uvádza ako číslo v súlade s opatrením Národnej banky Slovenska č. 7/2003, ktorým sa ustanovuje štruktúra bankového spojenia na účely tuzemských prevodov, štruktúra medzinárodného bankového čísla účtu na účely cezhraničných prevodov a podrobnosti o vydávaní prevodníka identifikačných kódov (oznámenie č. 605/2003 Z.z.) (ďalej len „opatrenie Národnej banky Slovenska č. 7/2003“).
Položka 12 - 	Uvádza sa číslo bankového účtu. Číslo účtu sa uvádza ako číslo v súlade s opatrením Národnej banky Slovenska č. 7/2003.
Položka 13 - 	Uvádza sa IBAN v súlade s nariadením Európskeho parlamentu a Rady (EÚ) č. 260/2012 zo 14. marca 2012, ktorým sa ustanovujú technické a obchodné požiadavky na úhrady a inkasá v eurách a ktorým sa mení a dopĺňa nariadenie (ES) č. 924/2009

2.	veta záhlavia dávky 
Položka	Popis položky	Povinná	Dátový typ	Maximálna dĺžka	
1.	Počet prihlásených zamestnancov v príslušnej zdravotnej poisťovni	P	INT	7	
2.	SP za zamestnancov bez ZP – zamestnávateľ		DEC	4, 2	
3.	SP za zamestnancov bez ZP – zamestnanec		DEC	4, 2	
4.	SP za zamestnancov so ZP – zamestnávateľ		DEC	4, 2	
5.	SP za zamestnancov so ZP – zamestnanec		DEC	4, 2	
6.	Počet zam. bez ZP, za ktorých sa platí poistné	P	INT	7	
7.	Počet zam. so ZP, za ktorých sa platí poistné	P	INT	7	
8.	Počet započítaných dní – zamestnanci bez ZP	P	INT	8	
9.	Počet započítaných dní – zamestnanci so ZP	P	INT	8	
10.	Celková výška príjmu celkom – zamestnanci bez ZP	P	DEC	12, 2	
11.	Celková výška príjmu celkom – zamestnanci so ZP	P	DEC	12, 2	
12.	Vymeriavací základ – zamestnanci bez ZP	P	DEC	12, 2	
13.	Vymeriavací základ – zamestnanci so ZP	P	DEC	12, 2	
14.	Preddavok - zamestnanci bez ZP – zamestnávateľ	P	DEC	12, 2	
15.	Preddavok - zamestnanci bez ZP – zamestnanec	P	DEC	12, 2	
16.	Preddavok - zamestnanci so ZP – zamestnávateľ	P	DEC	12, 2	
17.	Preddavok - zamestnanci so ZP – zamestnanec	P	DEC	12, 2	
18.	Preddavok na poistné celkom	P	DEC	12, 2	
19.	Poznámka		CHAR	20	
20.	Celkový počet zamestnancov prihlásených vo všetkých zdravotných poisťovniach		INT	7	
Vysvetlivky skratiek:
P = povinná položka
 
SP =  sadzba poistného
ZP = zdravotné postihnutie
Dátový typ:		CHAR	– alfanumerický reťazec
			INT – celé číslo
	DEC   – desatinné číslo, dĺžka je vyjadrená v tvare x, y, pričom x značí počet platných číslic pred aj za desatinnou čiarkou spolu a y označuje počet platných číslic za desatinnou čiarkou. Ako oddeľovač v desatinných číslach sa používa čiarka.	

Vysvetlivky k jednotlivým položkám časti A:
Položka 1 – 	Uvádza sa počet zamestnancov aj keď v danom mesiaci nemá zamestnávateľ povinnosť za zamestnanca odviesť preddavky (zamestnávateľ má povinnosť podať mesačný výkaz aj keď má len jedného zamestnanca a za tohto je celé obdobie platiteľom štát podľa § 11 ods. 7 písm. m) a s) zákona). 
	Položka 2 – 	Uvádza sa sadzba poistného za zamestnancov bez zdravotného postihnutia – zamestnávateľ.
Položka 3 – 	Uvádza sa sadzba poistného za zamestnancov bez zdravotného postihnutia – zamestnanec.
Položka 4 – 	Uvádza sa sadzba poistného za zamestnancov so zdravotným postihnutím – zamestnávateľ.
Položka 5 – 	Uvádza sa sadzba poistného za zamestnancov so zdravotným postihnutím – zamestnanec.
Položka 6 – 	Uvádza sa celkový počet zamestnancov bez zdravotného postihnutia, za ktorých sa vypočítava a platí preddavok (aj v prípade zamestnanca, ak bol platiteľom poistného podľa § 11 ods. 7 písm. m) a s) zákona len určitú časť mesiaca a aj v prípade uplatnenia odpočítateľnej položky).
	
Položka 7 – 	Uvádza sa celkový počet zamestnancov so zdravotným postihnutím, za ktorých sa vypočítava a platí preddavok (aj v prípade zamestnanca, ak bol platiteľom poistného podľa § 11 ods. 7 písm. m) a s) zákona len určitú časť mesiaca a aj v prípade uplatnenia odpočítateľnej položky). 
	
Položka 8 – 	Uvádza sa celkový počet kalendárnych dní v mesiaci, počas ktorých sa osoba považuje za zamestnanca bez zdravotného postihnutia na účely zdravotného poistenia, za ktoré sa vypočítava a platí preddavok, aj v prípade uplatnenia odpočítateľnej položky (neuvádzajú sa dni, počas ktorých je platiteľom štát podľa § 11 ods. 7 písm. m) a s) zákona). 
Položka 9 – 	Uvádza sa celkový počet kalendárnych dní v mesiaci, počas ktorých sa osoba považuje za zamestnanca so zdravotným postihnutím na účely zdravotného poistenia, za ktoré sa vypočítava a platí preddavok, aj v prípade uplatnenia odpočítateľnej položky (neuvádzajú sa dni, počas ktorých je platiteľom štát podľa § 11 ods. 7 písm. m) a s) zákona).  
Položka 10 – 	Uvádza sa celková výška príjmu celkom – vymeriavací základ zamestnávateľa – zamestnanci bez zdravotného postihnutia.
	Položka 11 –	Uvádza sa celková výška príjmu celkom – vymeriavací základ zamestnávateľa – zamestnanci so zdravotným postihnutím.
	Položka 12 – 	Uvádza sa vymeriavací základ zamestnancov – zamestnanci bez zdravotného postihnutia.
	
Položka 13 – 	Uvádza sa vymeriavací základ zamestnancov – zamestnanci so zdravotným postihnutím.
	
Položka 14 – 	Uvádza sa preddavok  – zamestnanci bez zdravotného postihnutia – zamestnávateľ.
Položka 15 – 	Uvádza sa preddavok  – zamestnanci bez zdravotného postihnutia – zamestnanec, vrátane dopočtu do sumy minimálneho preddavku.
Položka 16 –   	Uvádza sa preddavok  – zamestnanci so zdravotným postihnutím – zamestnávateľ.
Položka 17 – 	Uvádza sa preddavok  – zamestnanci so zdravotným postihnutím – zamestnanec. 
Položka 18 –  	Uvádza sa preddavok na poistné celkom.
Položka 19 – 	Uvádza sa označenie právnej formy: FO = fyzická osoba, PO = právnická osoba. 
Položka 20 – 	Uvádza sa celkový počet zamestnancov spĺňajúcich definíciu zamestnanca podľa § 11 ods. 3 zákona poistených vo všetkých zdravotných poisťovniach, za ktorých zamestnávateľ odvádza preddavky aj keď v danom mesiaci nemá zamestnávateľ povinnosť za zamestnanca odviesť preddavky.

Telo dávky

Veta tela dávky:
Položka	Popis položky	Povinná	Dátový typ	Dĺžka	
1.	Poradové číslo	P	INT	6	
2.	Rodné číslo zamestnanca	P	INT	10	
3.	Počet dní	P	INT	2	
4.	Sadzba preddavkov – zamestnávateľ	P	DEC	4, 2	
5.	Sadzba preddavkov – zamestnanec	P	DEC	4, 2	
6.	Celková výška príjmu zamestnanca	P	DEC	12, 2	
7.	Vymeriavací základ zamestnanca	P	DEC	12, 2	
8.	Preddavok zamestnávateľ 	P	DEC 	12,2	
9.	Preddavok zamestnanec - určený z vymeriavacieho základu zamestnanca	P	DEC	12, 2	
10.	Preddavok spolu	P	DEC	12, 2	
11.	Celková výška príjmu zamestnanca pre uplatnenie odpočítateľnej položky 	P	DEC	12, 2	
12. 	Celková výška ďalších príjmov zamestnanca	P	DEC	12, 2	
13.	Odpočítateľná položka	P	DEC	12, 2	
14.	Suma plnenia oslobodená od platenia poistného	P*	DEC	5,2	
15.	Vymeriavací základ zamestnávateľa pri poskytnutí podpory v čase skrátenej práce.	P**	DEC	12, 2	
16.	Neuplatnenie minimálneho preddavku na poistné	P	BOOLEAN	1	
17. 	Preddavok zamestnanec – dopočet do sumy minimálneho preddavku	P	DEC	12, 2	
Vysvetlivky skratiek:
P = povinná položka
P* = povinná položka, ak plnenie bolo zamestnancovi za vykazovacie obdobie vyplatené
P** = povinná položka, ak sa zamestnávateľovi  poskytuje podpora v čase skrátenej práce a na základe nariadenia vlády SR nemá povinnosť platiť preddavky na poistné za zamestnanca v určenom rozsahu

Dátový typ:		INT 	– celé číslo.
	DEC   – desatinné číslo, dĺžka je vyjadrená v tvare x, y, pričom x značí počet platných číslic pred aj za desatinnou čiarkou spolu a y označuje počet platných číslic za desatinnou čiarkou. Ako oddeľovač v desatinných číslach sa používa čiarka.
	BOOLEAN – logický dátový typ, nadobúda hodnoty 1(TRUE) alebo 0(FALSE).	

Vysvetlivky k jednotlivým položkám časti A:
Položka 1 – 	Uvádza sa poradové číslo riadku.
Položka 2 – 	Uvádza sa deväťmiestne alebo desaťmiestne rodné číslo bez lomky.
Položka 3 – 	Uvádza sa počet dní, za ktoré sa za zamestnanca vypočítava a platí preddavok, aj v prípade uplatnenia odpočítateľnej položky.
Položka 4 – 	Uvádza sa sadzba preddavkov za zamestnávateľa.
Položka 5 – 	Uvádza sa sadzba preddavkov za zamestnanca. 
Položka 6 – 	Uvádza sa celková výška príjmu zamestnanca, na vyplatenie ktorého vznikol zamestnancovi nárok a je predmetom výpočtu vymeriavacieho základu.
	Ak nie je vyplnená položka 15, potom položka 6 je zároveň vymeriavací základ zamestnávateľa.
Položka 7 –   	Uvádza sa vymeriavací základ preddavku na poistné zamestnanca podľa § 13 ods. 1 (u zamestnanca podľa § 11 ods. 7 písm. m) a s) zákona sa uvádza nulový vymeriavací základ). Ak sa vypláca príjem počas poberania napr. nemocenského alebo materského, uvádza sa skutočný vymeriavací základ.
Položka 8 – 	Uvádza sa preddavok za zamestnávateľa. 
Položka 9 – 	Uvádza sa preddavok za zamestnanca, určený z vymeriavcieho základu zamestnanca (bez prípadného dopočtu do sumy minimálneho preddavku). 
Položka 10 – 	Uvádza sa celkový úhrn preddavkov. Ide o súčet položiek 8, 9 a 17.
Položka 11 – 	Uvádza sa celková výška príjmu zamestnanca pre uplatnenie odpočítateľnej položky; za obdobia pred januárom 2015 sa uvedie 0.
Položka 12 –	Uvádza sa celková výška ďalších príjmov zamestnanca (napr. príjmy z dohôd vykonávaných mimo pracovného pomeru, príjmy vyplatené po skončení pracovného pomeru, príjem zamestnanca podľa § 11 ods. 7 písm. v) zákona), okrem príjmu uvedeného v položke 11 a v položke 14. Ak takýto príjem zamestnanec nemá, uvedie sa 0; za obdobia pred januárom 2015 sa uvedie 0.
Položka 13 – 	Uvádza sa celková výška odpočítateľnej položky u zamestnanca. Ak sa odpočítateľná položka neuplatňuje, uvedie sa 0; za obdobia pred januárom 2015 sa uvedie 0.
Položka 14 –	Uvádza sa suma peňažného plnenia, oslobodená od povinnosti platiť poistné podľa  § 5 ods. 7 písm. n) a o) zákona č. 595/2003 Z. z. v znení účinnom do 31. decembra 2020 a § 38em ods. 1 zákona, najviac vo výške 500 eur.
Položka 15 – 	Uvádza sa vymeriavací základ zamestnávateľa, ktorému sa poskytuje podpora v čase skrátenej práce a na základe nariadenia vlády SR tento zamestnávateľ nemá povinnosť platiť preddavky na poistné v určenom rozsahu. Vymeriavací základ zamestnávateľa je príjem zamestnanca, znížený o tento rozsah. Vypočítava sa ako rozdiel celkovej výšky príjmu zamestnanca a poskytnutej podpory v čase skrátenej práce. Ak zamestnávateľ nemá povinnosť platiť preddavky na poistné v plnom rozsahu, uvedie sa 0. 
	Ak nedochádza k oslobodeniu od povinnosti platiť preddavky na poistné v určenom rozsahu, položka sa nevypĺňa.
Položka 16 –	Uvádza sa hodnota 1(TRUE) v prípade, ak si zamestnanec u zamestnávateľa uplatnil postup v zmysle § 16a ods. 5 zákona a neuplatňuje si dopočet do minimálneho preddavku, inak sa uvádza hodnta 0(FALSE).
Položka 17 – 	Ak má položka 16 hodnotu 1(TRUE), uvádza sa 0.
	Ak má položka 16 hodnotu 0(FALSE), uvádza sa suma kladného rozdielu medzi sumou minimálneho preddavku za tohto zamestnanca a súčtom položiek 8 a 9. Ak je suma tohto rozdielu záporná, uvádza sa 0.